Diari Oficial de la Generalitat Valenciana


Sumari del DOGV 4943, del 10-02-2005 (2005/894)

RESOLUCIÓ de 2 de novembre de 2004, de la Unitat Territorial d'Energia, relativa a la informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Ramal APA Villalonga-Gandia-Oliva, que discorre pels termes municipals de Castelló de Rugat, Rugat, Aielo de Rugat, Montichelvo, Terrateig, Llocnou de Sant Jeroni, Almiserà, Castellonet de la Conquesta, Alfauir, Rótova, Ador, Palma de Gandía, Potríes, Rafelcofer, Beniarjó, Almoines, Bellreguard, Daimús, Gandia, la Font d'En Carròs, Villalonga, l'Alqueria de la Comtessa i Oliva, a la província de València, com també de l'estudi de l'impacte ambiental, presentat per Gas Natural SDG, SA, CBREDE/2004/29/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4943

Data del DOGV
:   10-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/894


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 2 de novembre de 2004, de la Unitat Territorial d'Energia, relativa a la informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Ramal APA Villalonga-Gandia-Oliva, que discorre pels termes municipals de Castelló de Rugat, Rugat, Aielo de Rugat, Montichelvo, Terrateig, Llocnou de Sant Jeroni, Almiserà, Castellonet de la Conquesta, Alfauir, Rótova, Ador, Palma de Gandía, Potríes, Rafelcofer, Beniarjó, Almoines, Bellreguard, Daimús, Gandia, la Font d'En Carròs, Villalonga, l'Alqueria de la Comtessa i Oliva, a la província de València, com també de l'estudi de l'impacte ambiental, presentat per Gas Natural SDG, SA, CBREDE/2004/29/46. [2005/M894]
  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i al que preceptua el Decret 162/1990, de 15 d'octubre, sobre impacte ambiental se sotmet a informació pública el projecte d'autorització administrativa següent.
  
Peticionari: Gas Natural SDG, SA, NIF: A-08015497, amb seu social al carrer de Joan d'Àustria, número 39-47, 08800 Barcelona.
  
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions Ramal APA Villalonga-Gandia-Oliva, que discorre pels termes municipals de Castelló de Rugat, Rugat, Aielo de Rugat, Montichelvo, Terrateig, Llocnou de Sant Jeroni, Almiserà, Castellonet de la Conquesta, Alfauir, Rótova, Ador, Palma de Gandía, Potríes, Rafelcofer, Beniarjó, Almoines, Bellreguard, Daimús, Gandia, la Font d'En Carròs, Villalonga, l'Alqueria de la Comtessa i Oliva, a la província de València, així com de l'estudi de l'impacte ambiental.
  
Característiques de les instal·lacions:
  
Tipus de gas: gas natural en canalització soterrada.
  
El gasoducte té l'origen en la canonada de la xarxa gas natural al terme municipal de Castelló de Rugat, prop de la Carretera CV-60. La conducció disposarà de quatre eixides o finalitzacions en els corresponents armaris reguladors als termes municipals de Villalonga, Bellreguard, Oliva i Gandia. Estos armaris seran l'inici de les xarxes de distribució domèstica industrial dels quatre municipis mencionats (estes xarxes no formen part del present projecte).
  
La longitud de la canalització total projectada és de 40.647 metres.
  
Àrea d'autorització: l'autorització afecta els termes municipals de Castelló de Rugat, Rugat, Aielo de Rugat, Montichelvo, Terrateig, Llocnou de Sant Jeroni, Almiserà, Castellonet de la Conquesta, Alfauir, Rótova, Ador, Palma de Gandía, Potríes, Rafelcofer, Beniarjó, Almoines, Bellreguard, Daimús, Gandia, la Font d'En Carròs, Villalonga, l'Alqueria de la Comtessa i Oliva.
  
Pressupost: quatre milions cent noranta-huit mil tres-cents vint euros amb trenta-sis cèntims (4.198.320,36 €).
  
El projecte inclou plans parcel·laris i la relació concreta i individualitzada dels béns i dels drets afectats.
  
- Afecció a finques particulars derivada de la construcció del projecte i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de tres (3) metres d'amplària, un i mig (1,5) a cada costat de l'eix, per on discorrerà soterrada la canonada i els cables de telecomunicació i telecomandament que es requerisquen per a la conducció del gas i que estarà subjecta a les limitacions següents:
  
1) Prohibició d'efectuar treballs de llaurada o semblants a una profunditat superior a cinquanta (50) centímetres, com també de plantar arbres o arbustos de tija alta a una distància inferior a 2 metres, a l'un costat i a l'altre de l'eix de la canonada.
  
2) Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3) Lliure accés del personal i dels equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
4) Possibilitat d'instal·lar les fites de senyalització o delimitació i els tubs de ventilació, com també realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal, com a necessitat derivada de l'execució de les obres que es reflectisca, per a cada finca en els plans parcel·laris d'expropiació i en la qual es farà desaparéixer tot obstacle. En esta zona es realitzaran les obres necessàries per a la col·locació i la instal·lació de la canalització i dels elements annexos, i s'executaran els treballs o les operacions necessàries als dits fins.
  
Tres. Per al pas dels cables de connexió i dels elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estan subjectes a les limitacions següents:
  
B) Prohibició d'efectuar treballs de llaurada o semblants a una profunditat superior a cinquanta (50) centímetres, com també de plantar arbres o arbustos i realitzar tot tipus d'obra a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o arbustos que hi haguera a distància inferior a la indicada.
  
C) Lliure accés del personal i dels equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
- Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es farà desaparéixer tot obstacle, com també realitzar les obres necessàries per a la col·locació i muntatge de les instal·lacions i dels elements annexos, i s'executaran les obres o operacions necessàries als dits fins.
  
Quatre. Per a les línies elèctriques de mitjana tensió:
  
A) Servitud permanent de pas en una franja de terreny d'un metre (1) a cada costat de l'eix de la línia i en tot el seu traçat, que implicarà:
  
D) Lliure accés del personal i dels equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
B) Servitud permanent de vol en una franja de 15 metres centrada amb l'eix de la línia, en la qual s'establixen:
  
E) Prohibició d'alçar edificacions o construccions de qualsevol tipus, ni efectuar cap acte que puga danyar el bon funcionament de la línia, a una distància inferior a set metres i mig (7,5) de l'eix de la línia de pals de la instal·lació.
  
F) Prohibició de plantar arbres amb altura màxima superior a quatre (4) metres a una distància inferior a tres (3) metres de l'eix de la línia de pals de la instal·lació.
  
C) Ocupació temporal de la superfície que es determina per a cada línia en els plans parcel·laris, per a realitzar les obres necessàries.
  
Cosa que es publica per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, carrer de Gregorio Gea, 29, de València (CP 46209), i presentar, en dos exemplars, en el dit centre les al·legacions que consideren oportunes en el termini de 20 dies a partir del següent de la inserció d'este anunci.
  
València, 2 de novembre de 2004.- El cap de la Unitat Territorial d'Energia (per delegació segons la Resolució de la Direcció General d'Energia de 24.03.2004): Enrique Climent Sirvent.
  
S'adjunta la relació de béns i drets afectats.